[[Fil:Gelre Folio 55v.jpg|thumb|right|Dannebrog gengivet i "Armorial Gelre".]]
Det er uvist, hvornår Dannebrog først begyndte at blive anvendt af de danske konger. Historisk vides det anvendt i hvert fald siden [[Valdemar Atterdag]]s regeringstid i 1300-tallet. Dannebrog er således bevidnet af den hollandske herold ''Gelre'' (1334-1375), der i værket "Armorial Gelre" blandt andet gengiver et våben for "die coninc van danmarke",der viser rigsvåbenet med 3 leoparder forbundet med en gylden hjelm med hermelinsklædte og påfuglebesatte vesselhorn samt et kvadratisk Dannebrogsflag.<ref name=autogeneret1 /><ref>[https://commons.wikimedia.org/wiki/File:Gelre_Folio_55v.jpg Gelre Folio 55v]</ref> Ligeledes i ''Bellenville-våbenbogen'' 1380-90 findes et skjold med et kors med navnet ''Denenbroce'' over. Fra denne tid må både flagets navn og udseende derfor regnes som værende fastslåede kendsgerninger. Således er både flaget og navnet dokumenteret senest fra Valdemar Atterdags tid, men kan også være betydelig tidligere. Mønter, der viser et korsbanner, blev således slået i Danmark allerede under [[Valdemar den Store]], der regerede 1154-82.<ref>Lind, s. 21</ref> Det menes derfor normalt, at flaget har sin oprindelse i det danske korstogsengagement, der begyndte under Valdemar den Store.<ref>[https://denstoredanske.lex.dk/Danmark_-_nationalflag Nils G. Bartholdy: Danmark - nationalflag i Den Store Danske, Gyldendal. Hentet 22. januar 2018]</ref>
Historie